Silvija Simsa
Silvija Meja Lora Simsa (angļu: Sylvia May Laura Syms; dzimusi 1934. gada 6. janvārī, mirusi 2023. gada 27. janvārī) bija angļu teātra un ekrāna aktrise. Vislabāk zināmās filmas ar viņas piedalīšanos ir My Teenage Daughter (1956), Woman in a Dressing Gown (1957), par ko viņu nominēja BAFTA kino balvai, Ice Cold in Alex (1958), No Trees in the Street (1959), Victim (1961) un The Tamarind Seed (1974). Tāpat pazīstama kā "Dižā britu kino dāma" (Grand Dame of British Cinema), Simsa piedalījās nopietnās Apvienotās Karalistes filmās no 1950. gadu vidus līdz 1960. gadu vidum, pirms kļuva par otrā plāna lomu aktrisi kino un televīzijā. Televīzijā viņas zināmākā bija Olīvas Vudhausas loma BBC ziepju operā EastEnders. Vēl atveidojusi svarīgas lomas teātros. Simsa atveidoja Elizabetes Bousas-Laionas lomu 2006. gada biogrāfiskajā filmā "Karaliene". Pēdējo savu mūža gadu viņa dzīvoja aktieru pansionātā Londonā. Viņa nomira 2023. gada 27. janvārī, trīs nedēļas pēc savas 89 dzimšanas dienas.